**УСЛОВИЯ**

**ЗА ПРОВЕЖДАНЕ НА ТЪРГ ЗА ДОСТАВКА НА ВТЕЧНЕН ПРИРОДЕН ГАЗ (LNG)**

**ЗА М.ОКТОМВРИ НА 2024 г –**

1. **ПРЕДМЕТ НА ПРОЦЕДУРАТА:** Доставка на втечнен природен газ (LNG) за нуждите на „Булгаргаз“ ЕАД
2. **ЗАДЪЛЖИТЕЛНИ УСЛОВИЯ НА ДОСТАВКАТА:**
3. **Общо количество:** 1 000 000 MWh ≈ 3 400 000 MMBtu
   1. **Профил на доставката:**

(допустимо изпаряване – не повече от 0,15 % на ден)

|  |  |  |
| --- | --- | --- |
| **Месец** | **MWh** | **LNG m3** |
| **Октомври 2024** | **1 000 000** | **150 000** |

* 1. **Място на доставка (разтоварване)**

Основен терминал - плаващ терминал за ВПГ край Александруполис, Гърция

Алтернативен терминал – Терминал за ВПГ в Турция.

**Изборът за доставка на каргото на алтернативен терминал е по преценка на Купувача.**

* 1. **Минимално/максимално отклонение на доставеното количество от заявеното –** следва да бъде обявено и да отговаря на изискванията на терминала, в който ще се доставя, както следва:

**FSRU Александруполис:** +-2%

**Терминал в Турция:** +-5%

* 1. **Прозорец за доставка :**

***04.10.2024 г., Laytime 48 часа***

1. **Качество на LNG:**

**FSRU Александруполис:** Доставеният LNG трябва да отговаря на техническите изисквания на газопроводната мрежа на DESFA, както са посочени в Мрежовия кодекс на DESFA. Качеството на предлаганото LNG следва да бъде в пълно съответствие с общите изисквания на Оператора на терминала в Александруполис (Gastrade SA), както следва:

|  |  |  |  |
| --- | --- | --- | --- |
| **Value** | **Unit** | **Specifications** | **Notes** |
| Wobbe Index | KWh/Nm3 | 13.066-16.328 |  |
| Gross Calorific Value (GCV) | KWh/Nm3 | 11.131-12.647 | The Operator may consider the possibility of accepting a cargo with GCV in the range 11.011KWh/Nm3 to 11.131KWh/Nm3 or 12.647 KWh/Nm3 to 12.986 KWh/Nm3, if after unloading this cargo and mixing with the stored LNG in terminal tanks, the GCV of the resulting LNG will be within the mentioned range. |
| LNG Density | Kg/m3 | 430 – 478 | The Operator may consider the possibility of accepting a cargo in the range 420.3 Kg/m3to 430 Kg/m3 or 478 Kg/m3 to 483.1 Kg/m3, if after unloading this cargo and mixing with the stored LNG in terminal tanks, the Density of the resulting LNG will be within the mentioned range. |
| Molecular Weight | Kg/Kmol | 16.52 – 18.88 |  |
| Methane | % mol | 85.0 min  97.0 max | The Operator may consider the possibility of accepting a cargo with Methane concentration in the range 80 to 85 % mole or 97 to 99.8 % mole, if after unloading this cargo and mixing with the stored LNG in terminal tanks, the value of Methane concentration of the resulting LNG will be within the mentioned range. |
| i-Butane & n- Butane | % mol | 4 max |  |
| i- Pentane & n-Pentane | % mol | 2 max |  |
| Nitrogen | % mole | 1.24 max |  |
| Hydrogen sulfide (H2S) | mg/Nm3 | 5.0 max |  |
| Total sulphur | mg/Nm3 | 30.0 max |  |
| Temperature | 0C | -159.5 max | The average temperature of LNG in all tanks of LNG vessel at the loading port should not be greater than -159.5°C. |
| LNG Tank Pressure | mbar(g) | 100 max | On arrival |

**Терминал в Турция:**

 Висшата калоричност на всеки стандартен кубичен метър газ (на базата на сух газ) трябва да бъде не по-малка от 8750 kcal (осем хиляди седемстотин и петдесет kcal) и не по-голяма от 10 427 kcal (десет хиляди четиристотин двадесет и седем kcal).

Компонентите трябва да са между следните долни и горни граници (като молни проценти) [Референтни условия: 150С / 150С / идеален газ]:

* Точка на роса по въглеводород: не трябва да е по-висок от -5°C в интервала от 1 до 80 barg.
* Точка на роса по вода: не трябва да е по-висока от -80 C при налягане 80 barg
* LNG не трябва да обхваща частици с размер, който не преминава през сито с размер 0.0098 инча.
* Втечненият природен газ не включва вода, кислород и въглероден диоксид.
* В LNG не трябва да има активни бактерии или материали, покриващи бактерии, включително, но не само, бактерии, които намаляват сулфатите или произвеждат киселина.
* В LNG не трябва да има отровни и опасни материали.

|  |  |  |
| --- | --- | --- |
| **Химически състав** | **Мин. %** | **Макс. %** |
| Метан CH4 | 84.79 % | 100.00 % |
| Етан C H26 | 0.00 % | 10.00 % |
| Пропан C H38 | 0.00 % | 4.00 % |
| iC H410 | 0.00 % | 1.00 % |
| nC H410 | 0.00 % | 1.50 % |
| C H512 | 0.00 % | 0.23 % |
| N2 | 0.00 % | 1.40 % |
| Висшата калоричност | 8,900 Kcal/Sm3 | 10,427 Kcal/Sm3 |
| Число на Wobbe | 47,30 Mj/m3 | 53,95 Mj/m3 |
| H S2 | - | 5,0 mg/Nm3 |
| Меркаптанова Сяра | - | 5,0 mg/Nm3 |
| Обща сяра, вкл. меркаптани | - | 50 mg/Nm3 |

1. **Условия за доставка** - DES (Delivery Ex-Ship) терминал/FSRU

*Протоколите и указанията, които трябва да се спазват от всеки кораб за втечнен природен газ по време на пристигането и операциите на FSRU Alexandroupolis, са публикувани на https://www.gastrade.gr/wp-content/uploads/2024/02/Marine-Manual-v1.04.pdf*

1. **Отговорност на продавача**

В случай че Продавачът не е доставил количеството или част от него, освен ако не се дължи на форсмажорни обстоятелства, той трябва да заплати на Купувача сума, равна на (i) ако Купувачът не успее да закупи заместващ газ, разходите на Купувача, свързани с неизпълнението или прекратяването на договореностите за препродажба по отношение на недоставеното количество на Продавача, включително съответните разходи за съоръженията на Купувача, резервиране на капацитет, транспорт, разумни маркетингови разходи и други разходи, направени от Купувача, ако има такива, в резултат на неосигуряването от Страна на Продавача; или (ii) ако Купувачът закупи заместващ втечнен природен газ или газ, за да замени недоставеното количество на Продавача, сумата, с която заплатената от Купувача цена за заместващия газ надвишава Договорната продажна цена, умножена по недоставеното количество на Продавача, плюс допълнителните разходи за транспорт и логистика, ако има такива, плюс други разумни разходи, направени от Купувача, ако има такива, минус всички икономии на разходи (включително разходи за транспорт), реализирани от Купувача.

1. **Демюрейдж** –

**FSRU Александруполис:**

Ако действителното време за разтоварване на даден кораб за ВПГ надвиши удължения прозорец за разтоварване на оператора на терминала за този кораб за ВПГ по причини, дължащи се на терминала, Купувачът заплаща сума в размер на 60 000 щ.д./ден. Ако действителното време за разтоварване на кораб за ВПГ надвиши прозореца за разтоварване на такъв кораб за ВПГ по причини, дължащи се на Продавача, то Продавачът заплаща на Купувача сумата от 60 000 щ.д./ден.

В случай че Купувачът приеме товар за втечнен природен газ с по-голям обем или енергийно съдържание от количеството по т.1.1, то Купувачът няма да носи отговорност за демюрейдж по отношение на този товар за втечнен природен газ.

**Терминал в Турция:**

Нормата за демюрейдж на дневна и пропорционална основа е ставката, публикувана под заглавието Atlantic "Shipping Rate" в Platts LNG Daily на съответната планирана дата на доставка. Ако нормата на Platts не е публикувана на приложимата дата на планираната доставка, тогава нормата на демюрейджа е последната публикувана тарифа на Platts Atlantic Rate, непосредствено приложимата дата на планираната доставка. Продавачът има задължение да предостави доказателства за начина на калкулирания демюрейдж.

1. **Цена:**

Оферираната цена следва да реферира към TTF front month (Argus) или TTF MA (ICIS) за месеца, в който попада прозореца за доставка в евро за MWh и да включва всички разходи за доставка.

*TTFfm (Argus) = стойността на индекса TTF Front Month, публикувана в Argus European Natural Gas - Daily Natural Gas Market Prices, в колоната, озаглавена "Цена", за TTF (Title Transfer Facility) за последния работен ден на месеца, предхождащ месеца на доставка. TTF fm e средноаритметична стойност между стойностите „Купува“ и „Продава“ за всеки ден от месеца, за който съответния месец е следващ месец.*

*TTF MA (ICIS) означава средната стойност, закръглена до три (3) знака след десетичната запетая, на месечните котировки на цените на TTF (като се използва средната стойност на котировките "Купува" и "Продава") за Месеца на ценообразуване, публикувани в ICIS Heren European Spot Gas Markets под заглавие TTF Price Assessment за всички дни, в които е публикувана цена, за която този договор е Front Month. " Front Month " за всеки ден е най-ранният календарен месец, за който е публикувана месечна ценова котировка на TTF за този ден в ICIS Heren European Spot Gas Markets. Месец на ценообразуване е месецът, в който попада прозореца за доставка.*

1. **Начин и срокове на плащане при сключване на договор:**

**Обезпечения под формата на корпоративна и/или банкова гаранция няма да бъдат предоставяни от Булгаргаз.**

* размерът наавансовото плащане: не може да надвишава 50%;
* срок за авансово плащане: не по-рано от 15 дни преди датата на доставка;
* брой дни за плащане след последен ден на доставка: не по-малко от 10 дни.

1. **Допълнителните разходи, които могат да възникнат за „Булгаргаз“ ЕАД при доставката: *да се посочат от участниците***
2. **ИЗИСКВАНИЯ КЪМ УЧАСТНИЦИТЕ:**
3. Източници на доставка на втечнен природен газ - източникът трябва да бъде от държави без наложени санкции, ембарго или каквито и да било търговски ограничения;
4. Собственост на компанията - собствеността (краен бенефициент) трябва да е ясна, с добра репутация и без връзки с държави, на които са наложени санкции, ембарго или каквито и да било търговски ограничения;
5. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените доставки;
6. Да притежават опит в доставките на втечнен природен газ – общо доставено количество втечнен природен газ най-малко еквивалент на 2 000 000 MWh ≈6 800 000 MMBtu за последните три години;
7. Да не се намират в производство по ликвидация или несъстоятелност и да не са обявени в несъстоятелност, съгласно националното законодателство по регистрация.
8. **ЕТАПИ НА ПРОЦЕДУРАТА**

**Етап I. Предварителен подбор на кандидатите**

В срок до 10:00 ч. местно време на 05.09.2024 г. всички заинтересовани лица, които желаят да участват в настоящата тръжна процедура, подават до „Булгаргаз“ ЕАД по електронна поща на следния адрес: [tenders@bulgargaz.bg](mailto:tenders@bulgargaz.bg) ***писмо за намерение***, в което посочват интереса си за по-нататъшно участие в процедурата и ***към което******прилагат*** попълнена *Анкета на „Булгаргаз“ ЕАД за опознаване на компания потенциален партньор, по образец* – *Приложение № 1* към настоящите условия и стандартен MSPA;

***В случай, че кандидатът е участвал в предходни тръжни процедури на „Булгаргаз“ ЕАД за доставка на втечнен природен газ, бил е допуснат до етап на подаване на обвързваща оферта, и няма промяна в декларираните в Анкетата обстоятелства, не е необходимо да предоставя попълнена Анкета.***

Въз основа на представените документи и в срок до 17:00 ч. местно време на 05.09.2024 г. „Булгаргаз“ ЕАД ще уведоми допуснатите до участие в следващия етап на тръжната процедура кандидати по електронна поща, на посочените от тях e-mail адреси.

**Няма да бъде допуснат до участие в Етап II на тръжната процедура кандидат:**

* който е подал писмо за намерение извън определения срок;
* който не е представил попълнена анкета на „Булгаргаз“ ЕАД за опознаване на компания потенциален партньор съгласно, по образец – *Приложение № 1*;
* в анкетата на който няма достатъчно информация или информацията показва, че той не отговаря на изискванията за участие в процедурата.
* който не е представил стандартен MSPA.

В срок до 17:00 ч., местно време, на 05.09.2024 г. "Булгаргаз" ЕАД ще информира недопуснатите до участие в Етап II на тръжната процедура кандидати с индивидуално мотивирано писмо по електронна поща, на посочените от тях e-mail адреси.

**Етап II. Подаване на обвързващи оферти**

**1. Срок за подаване: до 10:00 ч**. местно време **на 10.09.2024 г.**

Допуснатите до участие в Етап II на тръжната процедура кандидати следва да подадат *електронно подписана* *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: [tenders@bulgargaz.bg](mailto:tenders@bulgargaz.bg), в архивиран формат с парола до 10:00 ч. местно време на 10.09.2024 г.

Паролата следва да бъде изпратена с отделно електронно писмо на същия електронен адрес, не по-рано от 10:00 ч. и не по късно от 12:00 ч. местно време, на **10.09.2024 г.**

**Пълномощно** – прилага се, ако офертата е подписана от пълномощник.

**Етап III. Оценка и класиране на офертите**

Офертите на участниците ще бъдат отворени в 13:00 ч., местно време, на **10.09.2024 г.**

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по горе задължителни условия на доставка или парола, която не отваря представената оферта.

Офертите ще бъдат оценени и класирани по *Методика за определяне на комплексната оценка на офертите*– *Приложение №3* към настоящите условия.

В срок до 18:00 ч., местно време, на 11.09.2024 г. „Булгаргаз“ ЕАД ще уведоми по електронна поща, на посочените от тях имейл адреси, класираните участници, с които ще сключи договори, до размера на обявеното за доставка количество за м. октомври 2024 г.

*„Булгаргаз“ ЕАД си запазва правото да прекрати процедурата по всяко време, без избор на изпълнител на доставката, без да дължи каквито и да било обезщетения на участниците.*